# Muotoile teksti selkeästi – tekstin ulkoasun tarkistuslista sisällöntuottajalle

WCAG 2.1 AA-tason vaatimuksissa määritellyt kohdat tunnistat \*-merkistä.
Muut ohjeet ovat suosituksia, joilla parannat tekstisi luettavuutta.

* Käytetty fontti on helppolukuinen
* Kirjasinkoko on erottuva
* \*) Tekstin ja taustan välinen kontrasti on riittävä. (Esim. Musta leipäteksti, vaalea tausta tai valkoinen leipäteksti ja tumma tausta)
* \*) Käytä hierarkkista otsikointia: Ryhmittele sisältö selkeäksi hierarkiaksi otsikoiden ja väliotsikoiden avulla. Käytä otsikkotyylejä.
* Teksti on tasattu vasempaan reunaan ja oikealla on liehureuna.
* \*) Huomioi värisokeat: Älä käytä värejä ainoana tunnisteena.
* Lihavointi on suositeltavampi korostustyyli kuin kursiivi. Huomaa, että ruudunlukijat eivät oletusarvoisesti mainitse lihavointia, kursivointia, alle- tai yliviivausta.

## Tiedostoissa lisäksi:

* Riviväli on väljä (1,5)
* Palstaleveys on kapeahko (n. 50 – 70, max. 80 merkkiä rivi)
* Pidä taulukot yksinkertaisina ja jos mahdollista, mahduta ne aina yhdelle sivulle. Jos taulukko pitää jakaa useammalle sivulle, otsikot pitäisi näkyä jokaisella sivulla. Käytä otsikkosoluille niille varattuja tyylejä.
* Tavuta yhdyssanat sanavälistä. (Jos käytät tavutusta yleisemminkin, käytä automaatti­tavutusta ja tarkista tavutus ja korjaa virheet käsin.)
* Ei orpo- tai leskirivejä eli yksinäisiä rivejä sivun alkuun tai loppuun.